section_heading: Nova nada (1977.)
paragraph_text: Luke Skywalker je mladić željan pustolovina koji živi zajedno s ujakom i ujnom na pustinjskom planetu Tatooine, no ujak Owen se protivi da Luke otiđe u pilotsku akademiju. Kada jednoga dana kupi dva droida za pomoć na farmi pri popravku droida R2-D2 otkrije da ovaj u sebi nosi hologramsku poruku princeze Leie od Alderaana. Ona u poruci moli Obi-Wan Kenobia za pomoć te Luke pomisli da se radi o pustinjaku Ben Kenobiu i odluči odnijeti droida do njega. U potrazi za Kenobijem njega i droide R2-D2 i C-3PO napadnu stvorenja Tusken, no odjednom se pojavi Kenobi te zajedno poraze napadači i odlaze do Kenobijeve kolibe. Luke saznaje da je Obi-Wan Kenobi poznavao njegovog oca Anakina Skywalkera i da su oboje zajedno bili Jedi vitezi prije nego što je "Darth Vader ubio Anakina". Obi-Wan poklanja Lukeu stari svjetlosni mač njegovog oca i nudi mu da će ga nakon što spase princezu Leiu podučiti o Sili, no Luke isprve odbija.